Meghívó rendszer

Világok << Tartalomjegyzék >> Kezdőlap
Az 1.33-as frissítéstől kezdve lehetőség van a barátainkat meghívni a játékba úgy, hogy mi is profitáljunk belőle. Amikor új játékosok regisztrálnak egy ilyen ajánló linken keresztül, jutalmul Buffalo Bill nyeregtáskáját kapják. Ahogy ezek az **új** karakterek fejlődnek és aranyrögöt vásárolnak, úgy te egyre nagyobb jutalmat kapsz értük cserébe. A játékosok fejlődése csak az adott világban számít, és csak az **újonnan a játékba regisztrált karakterek** fejlődése ad jutalmat - azaz az nem számít majd, ha a barátod már így is játszik egy világon!

## Meghívás módja

A következő négy módon tudsz játékosokat meghívni. Ezeket úgy érheted el, hogy a cset alján megkeresed a barátokat vagy a cset feletti gombsorból jobb oldalon a legbaloldalibb ikonra kattolsz, azon belül a felkérés elküldése menüben találod az alábbi lehetőségeket:

#### Közvetlen linkkel

Egy egyszerű link a The West honlapjára egy speciális paraméterrel, ami megmutatja, hogy te hívtad meg az adott játékost. Ezt könnyen megoszthatod közösségi oldalakon, csevegőprogramokban és e-mailen is.

#### E-mailben

Egy előre megírt e-mail kerül elküldésre a megadott címre, ami a játék rövid leírása mellett az imént leírt linket tartalmazza.

#### Reklám bannerrel

Egy "The West" reklám banner, amit weboldalakon és fórumokon lehet használni. Rákattintva a játék főoldala nyílik meg.

#### Aláírás bannerrel

Korábban a beállítások menüben volt elérhető: egy személyes aláírás banner, ami a karaktered szintjét, rangját, az elért eredménypontjait, a lezárt kalandjait, illetve a párbaj statisztikáit mutatja meg. Rákattintva a játék főoldala nyílik meg.

## Pontrendszer

Minden **újonnan** regisztrált karakter után, aki a te meghívód alapján jött a játékba (és ugyanarra a világra), barátság pontokat kapsz, amint fejlődnek, vagy aranyrögöt költenek.

**Azok a játékosok, akiket a baráti listádra veszel fel, nem számítanak!**

Ahogy ezek a meghívott játékosok szintet lépnek, vagy aranyrögöt költenek, te barátság pontokat kapsz. Ezek a pontok folyamatosan nőnek, és nem csökkennek akkor sem, ha a meghívott játékos törli magát. A jelenlegi pontszámodat megtekintheted az Eredmények > Közösség > Barátok menüben.

A pontszámok kiszámítása titkos, annyi tudható, hogy nem egyenesen arányos a fent leírtakkal. Általánosságban elmondható, hogy jobban megéri pár játékost meghívni, akik aztán tovább játszanak, és több aranyrögöt vásárolnak, mint rengeteg játékost meghívni, akik aztán hamar elhagyják a játékot.

Fontos tudni, hogy ha a barátod vagy Te elköltözöl egy másik világba, akkor onnantól kezdve nem kapsz utána pontokat. Természetesen a már megszerzett pontok nem vesznek el.

## Jutalmazás

Ahogy gyarapodnak a barátság pontjaid, úgy tudsz egyre komolyabb jutalmakat kapni. Minden itt felsorolt jutalmat csak egyszer kaphatsz meg egy világon.

### Jutalmak listája

A bal oldali számok az ajándékok sorrendjét, míg a jobb oldali számok a hozzájuk szükséges barátságpontokat mutatják.
Az ajándékok a 2.03-as frissítésben a 7-es szinttől megváltoztak.

Sablon:Meghívó rendszer jutalom

Fájl:Baratsagpont ajandekok.jpg
### Megjegyzések

Fontos megjegyezni, hogy az InnoGames GmbH fenntartja magának a jogot, hogy az egyes jutalmakat visszavonja, illetve megtagadja, különösen, de nem kizárólagosan a következő esetekben:

* Amennyiben a jutalomhoz szükséges pontszámot játékhiba (bug) kihasználásával érte el a játékos
* Amennyiben a jutalomhoz szükséges pontszámot a játékos csalással, a szabályzat megszegésével érte el
* Amennyiben a jutalomhoz szükséges pontszámot a játékos előre nem látott fejlemények, vagy események miatt túlságosan könnyen szerezte meg
* Amennyiben a nyereményt a játékos olyan világon érte el, ami már törlés alatt van, vagy olyan országban, ahol a The West leállítás alatt áll.

Az egyes jutalmak visszavonása tekintetében a végső döntés az InnoGames kezében van, beleértve az értelmezési jogkört is, amely nem lehet jogi interpretáció tárgya.